钦定古今图书集成/理学汇编/学行典/第204卷 > 万民钦
## 钦定古今图书集成/理学汇编/学行典/第204卷 > 万民钦

按《武进县志》：万民钦，幼失怙。母陆氏艰苦万状，语弟
曰：“我非不能读书，但汝年幼，孀母何托？”又含泪曰：“母
为我两人苦守，忍使饥饿乎？”往外营生，竭蹶事母。母
丧，钦擗踊叫号，拊心泣血，悲曰：“子欲养而亲不在，有
何面目见人？”痛母膳未能日日具肉，遂终身不食猪
肉。三年后，族亲苦劝，稍进鱼腥及枯鱼而已。岁时致
祀，人偶谈及，涕泗交流，呜咽不能出声，数十年如一
日。